
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00382/2015-06
17.04.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 17.04.2015. године, донела је

О Д Л У К A
O   Д О П У Н И   О Д Л У К Е
о акредитацији студијског програма

мастер академских студија

за извођење на српском и енглеском језику
Утврђује се да УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100252129, Матични број: 07032480,  испуњава прописане стандарде за акредитацију студијског програма: мастер академске студије – АРХИТЕКТУРА у оквиру поља техничко-технолошких наука и то за упис 200 (двеста) студената у седишту Установе за извођење на српском и енглеском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 20.03.2015. године поднела захтев за акредитацију студијског програма мастер академске студије – АРХИТЕКТУРА у оквиру поља техничко-технолошких наука под бројем 612-00-00382/2015-06, за извођење на српском и енглеском језику.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
Установа је дана 20.03.2015. године поднела захтев за повећање броја студената са 176 на 200 ради извођења на енглеском језику.
Назив дипломе: МАСТЕР ИНЖЕЊЕР АРХИТЕКТУРЕ.

Студијски програм Мастер академских студија структуиран је по усмерењима од првог семестра. Линије усмерења – модули су А (архитектура) – Модул 1, У (урбанизам) – Модул 2, АТ (архитектонске технологије) – Модул 3 и АК (архитектонско конструктерство) – Модул 4. Усмерења - модули су повезани заједничким предметима (обавезним и изборним) у прва 3 семестра.  Структура студијског програма има све законом предвиђене елементе.  Изборни предмети испуњавају све постављене услове. Модули, према већини прилога, имају предвиђени број ЕСПБ.  

Сврха студијског програма је образовање студената за професију мастер инжењера архитектуре у складу са потребама друштва. Студијски програм Архитектура конципиран је тако да обезбеђује стицање компетенција које су друштвено оправдане и корисне. Факултет је дефинисао мастер задатке и циљеве ради образовања високо компетентних кадрова из области архитектуре. 

Сврха студијског програма  Архитектура је потпуно у складу са задацима и циљевима Факултета. Реализацијом овако конципираног студијског програма се школују мастер инжењери архитектуре који поседују компетентност у европским и светским оквирима.

Циљ студијског програма је постизање компетенција и академских вештина из области Архитектуре. То, поред осталог укључује и развој креативних способности разматрања проблема и способност критичког мишљења, развијање способности за тимски рад и овладавање специфичним практичним вештинама потребних струци. Циљеви студијског програма су формулисани у складу са основним задацима и циљевима високошколске установе на којој се програм изводи. 

Прецизно су дефинисане опште и специфичне компетенције и у складу су са структуром и садржајем студијског програма и коректно су усклађене са исходима. Свршени студенти мастер академских студија архитектуре су компетентни да решавају реалне и сложене проблеме из праксе као и да наставе школовање уколико се за то определе. Компетенције укључују, пре свега, развој способности критичног мишљења, способности анализе
проблема, синтезе решења. Постоји прилог Додатак дипломи. 

Табеларно је приказан распоред предмета по семестрима, фонд часова и број бодова по предметима. Испуњени су услови у погледу ЕСПБ и минималног броја часова предавања. Увидом у распоред предмета по семестрима установљено је да бодовна вредност предмета у свим семестрима износи 30 ЕСПБ.  

Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.

Испуњен је услов да изборни предмети буду заступљени са 30% ЕСПБ. Проценат изборности разликује се по модулима. На Модулима 1 и 3  (А и АТ) је 95%, на Модулу 2 (У) је 62%, а Модулу 4 (АК) 45%.

Студијски програм је усаглашен са савременим светским научним токовима и стањем струке. Студијски програм Архитектура конципиран на дати начин је целовит и свеобухватан и пружа студентима најновија научна и стручна знања из ове области.

Програм може да кореспондира са другим програмима у школи.

Студијски програм Архитектура упоредив је и усклађен са:

• Архитектонски факултет ЕТХ у Цириху (http://www.ethz.ch/) , и 

•Архитектонски факултет Технички Универзитет у Делфту (http://www.tudelft.nl)

• Архитектонски факултет у Ахену (http://www.rwth-aachen.de/go/id/ogq)

Уписује се одговарајући број студената сходно расположивим могућностима установе. Планирани број студената је 176. Тренутно на првој години овог студијског програма студира 467 студената.

Сви пријављени кандидати полажу пријемни испит за Мастер академске студије архитектуре.Приjeмни испит зa упис студената нa Maстeр aкaдeмске студиjе, студиjски прoгрaм – Aрхитeктурa , oргaнизуje се у фoрми квалификационог испитa, сa циљeм успoтaвљaњa рaнгa кaндидaтa при упису нa Maстeр aкaдeмскe студиje. 

Рaнг кaндидaтa фoрмирa сe нa oснoву збирa пoeнa из слeдeћих делова пријемног испита:

- успeх нa оснoвним  aкaдeмским студиjама 

- квaлитeт  пoртфoлиja у цeлини 

- тест  (или тест и интeрвjу) 

Комисија утврђује ближа одређења за сваки пријемни испит посебно : број питања, области из којих се постављају питања, дужину трајања испита и критеријуме вредновања те објављује их у конкурсној документацији.

Студенти са сваким положеним испитом стичу адекватан број ЕСПБ бодова.

Сваки предмет има исказан одговарајући број ЕСПБ бодова. Утврђен је број бодова за сваки предмет и дат је опис методологије јединствене за установу.

Студент има могућност да за сваки предмет акумулира оцену кроз предиспитне обавезе и испит. Сваки предмет има јасан начин стицања поена.

Потребан број наставника (ПБН) износи 25. Увидом у књигу  наставника може се констатовати да на реализацији програма учествује 77 наставник што је више него довољно за да покрије укупан број часова наставе на студијском програму. Од тог броја, 74 наставника је стално запошљено на Факултету са пуним радним временом. 

Просечно оптерећење по наставнику је 3.25 часа недељно.  Према електронском извештају сви наставници имају оптерећење мање од 12 часова недељно. 
Проценат наставе коју држе наставници који раде са пуним радним временом на студијском програму = 99,7%, што је више од захтеваних 70%.  Већина наставника има стечени научни назив доктора наука. 
Потребан број сарадника (ПБС) износи 49. На реализацији програма ангажовано је педесеторо сарадника. Просечно оптерећење по сараднику је 5.28 часова недељно. 

Увидом у књигу  наставника и референце може се констатовати да квалификације свих наставника одговарају њиховим задужењима на овом студијском програму. 

Увидом у књигу  наставника и референце може се констатовати да квалификације свих наставника одговарају њиховим задужењима на овом студијском програму. 

Величина групе је повећана за 10% у односу на Допуне стандарда за акредитацију студијских програма који предвиђају групе за предавања до 32 студента, групе за вежбе до 16 студената и групе за лабораторијске вежбе до 8 студената.

За извођење студијског програма обезбеђени су одговарајући људски, просторни, техничко-технолошки, библиотечки и други ресурси који су примерени карактеру студијског програма и предвиђеном броју студената. Настава на студијском програму Архитектура изводи се у 2 смене тако да је по једном студенту обезбеђено 4,4 м2 што је више од минимално захтерваних 2 м2 простора.

Установе обезбеђује адекватан и добро одржаван простор за извођење наставе. Настава се изводи у амфитеатрима, учионицама и специјализованим лабораторијама. При томе је обезбеђена и одговарајућа информациона подршка. Факултет поседује библиотеку и читаоницу и обезбеђује за сваког студента место у амфитеатру, учионици и лабораторији.

Факултет је обезбедио одговарајући радни простор за наставнике и сараднике. 

Сви предмети студијског програма покривени су одговарајућим училима и помоћним средствима који су расположиви на време и у довољном броју за нормално одвијање наставног процеса. При томе је обезбеђена и одговарајућа информациона подршка. 

Архитектонски факултет има библиотеку снабдевену уџбеницима и осталом литературом која својим нивоом и обимом обезбеђује подршку наставном, научноистраживачком и уметничком раду. Библиотека тренутно располаже са 12766 библиотечких јединица. Библиотечки фонд је састављен од стручне литературе, уџбеника, скрипти, страних и домаћих часописа, и других материјала који су у функцији наставе која се изводи на Факултету.

Контрола квалитета студијског програма спроводи се систематски, на више нивоа.
Контрола квалитета студијског програма се спроводи кроз рад следећих тела надлежних за обезбеђење и унапређење квалитета: Комисија за наставу, Комисија за студентска питања, Комисија за обезбеђење и унапређење квалитета. Провера квалитета студијског програма се врши кроз редовну проверу наставног рада запослених најмање једном у две године кроз студентску анкету, кроз рад Департмана који предлаже и организује студијске програме, кроз рад Већа година које координира реализацију наставе у складу  са студијским програмом одређене године студија, координира организацију и извођење испита са године студија и анализира резултате евалуационих процедура у циљу унапређења реализације. Студентске евалуације наставе су основ праћења квалитета реализације студијских програма. Резултати студентских евалуација анализирају се на департманима и на Већима година. Департмани анализирају реализацију наставе по областима, док Већа година синхронизују активности по годинама студија, односно семестрима. Руководиоци Већа година надлежни су и одговорни за усклађивање студентских обавеза са ЕСПБ вредностима предмета, реализацију система континуалног праћења и оцењивања студената, као и за провере знања. У процесу самовредновања институције, који се спроводи на сваке три године, студијски програми се евалуирају на основу елемената заданих стандардима за самовредновање Националног савета, путем SWOT анализе. 

За праћење квалитета студијског програма постоји комисија на нивоу Факултета. У Табели 11.1. у Листа чланова комисије за контролу квалитета наводи се име једног студента основних академских и једног студента мастер академских студија.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ  за студијски програм мастер академске студије – АРХИТЕКТУРА у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма за извођење на српском и енглеском језику у оквиру одобреног броја студената.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:

- високошколској установи

- архиви КАПК
	ПРЕДСЕДНИК

Проф. др Вера Вујчић

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00382/2015-06
17.04.2015. године
Б е о г р а д
Д О П У Н А   У В Е Р Е Њ А
О АКРЕДИТАЦИЈИ студијског програма
МАСТЕР АКАДЕМСКИХ СТУДИЈА

за извођење на српском и енглеском језику
УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100252129, Матични број: 07032480, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма мастер академске студије – АРХИТЕКТУРА у оквиру поља техничко-технолошких наука и то за упис 200 (двеста) студената у седишту Установе, за извођење на српском и енглеском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Достављено:

- високошколској установи

- архиви КАПК
	ПРЕДСЕДНИК

Проф. др Вера Вујчић


